Výročná správa 

Národného ústavu certifikovaných meraní vzdelávania

za rok 2009

Bratislava 

apríl 2010

Obsah

1	Identifikácia organizácie
2	Poslanie a strednodobý výhľad organizácie
3	Činnosti organizácie
4	Rozpočet organizácie na rok 2009
5	Personálne otázky
6	Úlohy, ich ciele a prehľad ich plnenia
6.1 Maturita 2009
6.2 Testovanie 9-2009
6.3 PISA 2009
6.4 TALIS 2008
6.5 ICCS 2009
6.6 PIRLS & TIMSS 2010
7	Hlavné skupiny užívateľov výstupov organizácie
8	Hodnotenie a analýza vývoja v roku 2009

1	Identifikácia organizácie

Názov organizácie: 	Národný ústav certifikovaných meraní vzdelávania
Adresa: 			Pluhová 8, 831 03  Bratislava
IČO:				42134943

Rezort: 			Ministerstvo školstva SR
Forma hospodárenia: 	štátna rozpočtová organizácia s právnou subjektivitou
Riaditeľka: 			PhDr. Romana Kanovská

Telefón: 			+421-2-49 276 412
Fax: 				+421-2-49 276 416
e-mail:			riaditel@nucem.sk
web:				www.nucem.sk

2	Poslanie a strednodobý výhľad organizácie

Poslaním ústavu je plnenie úloh v oblasti monitorovania výsledkov vzdelávania a hodnotenia kvality výchovy a vzdelávania, výskum a vývoj v oblasti merania a hodnotenia kvality vzdelávania na základných a stredných školách na úrovni štátnych vzdelávacích programov.

V rámci svojho poslania v oblasti regionálneho školstva ústav zabezpečuje najmä:
a)	tvorbu koncepčných zámerov, úloh, výskumov a projektov súvisiacich s meraním výsledkov vzdelávania a hodnotením kvality výchovy a vzdelávania, 
b)	výskum a vývoj v oblasti tvorby testovacích nástrojov, exaktných metód a foriem merania výsledkov vzdelávania a hodnotenia kvality výchovy a vzdelávania,
c)	certifikované merania vzdelávania a externé testovania žiakov na základných a stredných  školách na úrovni štátnych vzdelávacích programov,
d)	externú časť a písomnú formu internej časti maturitnej skúšky zadávanej ministerstvom školstva,
e)	medzinárodné merania podľa programov, do ktorých sa Slovenská republika zapája v súlade s ich pravidlami,
f)	monitorovanie a analyzovanie kontinuálnych procesov vývoja výsledkov vzdelávania na celoštátnej úrovni a v medzinárodnom porovnaní,
g)	sledovanie dosahovania výkonnostných a kvalitatívnych cieľov vzdelávania,
h)	externé a interné hodnotenie a porovnávanie kvality škôl,
i)	sledovanie dosahov rozhodnutí v oblasti školskej politiky a tvorbu návrhov pre zvýšenie kvality vzdelávacieho systému.

V rámci strednodobej perspektívy plánuje NÚCEM realizovať nasledovné projekty a úlohy: 
•	organizačno-logistické zabezpečenie externej časti a písomnej formy internej časti maturitnej skúšky, testovania žiakov 9. ročníkov ZŠ a medzinárodných meraní PISA, TIMSS, ICCS, TALIS, PIRLS v zmysle medzinárodných pravidiel,
•	tvorbu a vývoj testovacích nástrojov pre testovania,
•	štatistické spracovanie, analýzu a interpretáciu výsledkov, disemináciu výsledkov  týchto testovaní,
•	prípravu a realizáciu projektu financovaného z ESF „Hodnotenie kvality vzdelávania na ZŠ a SŠ v SR v kontexte prebiehajúcej obsahovej reformy vzdelávania“,
•	prípravu a realizáciu projektu maturity on-line.

3	Činnosti organizácie 

Ústav vykonáva tieto činnosti:
a)	iniciovanie, koncipovanie a koordinácia meraní výsledkov vzdelávania na celoštátnej úrovni,
b)	projektovanie meraní a spôsobu ich realizácie, príprava a metodické riadenie priebehu externých častí skúšok, 
c)	zabezpečovanie externej časti a písomnej formy internej časti maturitnej skúšky a externého testovania žiakov základných a stredných škôl podľa vzdelávacích štandardov štátneho vzdelávacieho programu,
d)	určovanie foriem a nástrojov externých častí skúšok a testovaní, vytváranie nástrojov objektívneho hodnotenia výsledkov vzdelávania a metodiky ich uplatnenia na celoštátnej úrovni, adaptácia testovacích nástrojov medzinárodných meraní, 
e)	zabezpečovanie tvorby a vývoja testovacích nástrojov pre externé skúšky alebo testovanie a ich distribúcia školám a školským zariadeniam,  
f)	štatistické vyhodnocovanie meraní a analýzy získaných dát, vedenie evidencie výsledkov externých skúšok alebo testovania,
g)	vedenie evidencie pedagogických zamestnancov, ktorí majú oprávnenie vykonávať funkciu predsedu školskej maturitnej komisie, predsedu predmetovej maturitnej komisie a hodnotiteľa výsledkov externých častí skúšok a vydávanie osvedčenia o spôsobilosti k výkonu funkcie týmto pedagogickým zamestnancom, 
h)	aplikovaný výskum socio-kultúrnych aspektov výchovy a vzdelávania, projektovanie, realizovanie a vyhodnocovanie výskumov v súvislosti s monitorovaním kvality výchovy a vzdelávania,  uskutočňovanie porovnávacích výskumov v oblasti vzdelávania, 
i)	výskum zameraný na zisťovanie stavu a kvality výchovno-vzdelávacieho procesu, vývoj a aplikácia psychometrických metód a techník,
j)	odborno-metodické usmerňovanie regionálnych metodických a vzdelávacích zariadení, odborno-metodická spolupráca s pedagogickými zamestnancami a tvorcami vzdelávacích programov v oblasti implementácie výsledkov meraní do procesov zvyšovania kvality výchovy a vzdelávania,
k)	ďalšie vzdelávanie pedagogických zamestnancov v oblasti externého a interného hodnotenia kvality výchovy a vzdelávania, 
l)	manažment projektov v spolupráci so zahraničím: iniciovanie a aktívna spolupráca v procesoch uznávania a certifikácie hodnotenia výsledkov vzdelávania vo vzťahu ku krajinám Európskej únie,
m)	publikačná činnosť, vydávanie publikácií: analýz, správ, audio a video informácií, odborných a metodických materiálov, zborníkov so zameraním  na oblasti hodnotenia výsledkov vzdelávania a kvality výchovy a vzdelávania.

Ústav vykonáva svoju činnosť na základe:
a)	plánu hlavných úloh,
b)	požiadaviek a poverenia ministerstva (kontraktov),
c)	grantových projektov,
d)	projektov uskutočňovaných v rámci štrukturálnych fondov Európskej únie.

Pri plnení svojich úloh ústav spolupracuje na celoštátnej a medzinárodnej úrovni s:
a)	odbornými, metodickými a vzdelávacími pracoviskami, ktorých zriaďovateľom je ministerstvo alebo iné ústredné orgány štátnej správy,
b)	ministerstvom a inými ústrednými orgánmi štátnej správy v oblasti školstva a so zástupcami miestnej štátnej správy na úseku školstva,
c)	školami, v ktorých sa uskutočňujú merania výsledkov vzdelávania,
d)	domácimi a zahraničnými univerzitami, vysokými školami a vedecko-výskumnými ústavmi,
e)	medzinárodnými organizáciami a asociáciami (napr. OECD a IEA), s inštitúciami pôsobiacimi v oblasti vzdelávania na úrovni Európskej únie,
f)	záujmovými organizáciami a združeniami pôsobiacimi v oblasti výchovy a vzdelávania.

4	Rozpočet organizácie na rok 2009

Národný ústav certifikovaných meraní vzdelávania čerpal prostriedky len z rozpočtových zdrojov:
-	na Programe 078 Národný program výchovy, vzdelávania a mládeže,
-	Podprograme 07813 Usmerňovanie a transformácia regionálneho školstva,
-	Funkčná klasifikácia 09.8.0  Vzdelávanie inde neklasifikované.

Organizácia nemala žiadne mimorozpočtové príjmy. 

Bežné a kapitálové výdavky boli po prijatí rozpočtových opatrení a úpravách rozpočtu vyčerpané na 100 %.  

4.1 Celkový prehľad čerpania rozpočtu  ekonomických kategórií
Kategória/položka	Schválený rozpočet 
k 1.1. 2009	Upravený rozpočet 
k 31.12.2009	Čerpanie bez MRZ 
k 31.12.2009	Nevyčer-pané	% čerpania k UR bez MRZ k 31.12.2009	
600 BEŽNÉ VÝDAVKY	1 561 085	1 663 096	1 663 093	3	100	
610 – Mzdy, platy, služobné príjmy a ostatné osobné vyrovnania	383 157	383 157	383 157	0	100	
620 – Poistné a príspevok do poisťovní 	133 913	135 663	135 663	0	100	
630 – Tovary a služby	848 171	1 005 980	1 005 978	3	100	
640 - Bežné transfery	195 844	138 295	138 295	0	100	
710 – Obstarávanie kapitálových aktív	0	219 751	219 749	2	100	

4. 2 Prehľad čerpania rozpočtu  ekonomických položiek
Kategória/položka	Schválený rozpočet 
k 1.1. 2009	Upravený rozpočet 
k 31.12.2009	Čerpanie bez MRZ 
k 31.12.2009	Nevyčer-pané	% čerpania k UR bez MRZ k 31.12.2009	
SPOLU (600 a 700)	1 561 085	1 882 847	1 882 842	5	100	
700 KAPITÁLOVÉ VÝDAVKY	0	219 751	219 749	2	100	
600 BEŽNÉ VÝDAVKY	1 561 085	1 663 096	1 663 093	3	100	
610 – Mzdy, platy, služobné príjmy a ostatné osobné vyrovnania	383 157	383 157	383 157	0	100	
620 – Poistné a príspevok do poisťovní 	133 913	135 663	135 663	0	100	
631 - SPOLU CESTOVNÉ	7 500	26 970	27 567	-597	 98	
632 - SPOLU ENERGIE	57 315	33 413	33 413	0	100 	
633 - SPOLU MATERIÁL	55 900	138 973	139 503	-530	100 	
634 - SPOLU DOPRAVNÉ	8 700	4 191	4 309	-118	97 	
635 - SPOLU ÚDRŽBA A OPRAVA	10 500	12 057 	11 706	351	103 	
636 - SPOLU NÁJOMNÉ	0	5 534	5 535	0	 100	
637 – SPOLU SLUŽBY	708 256	784 842	783 944	898	100 	
630 – Tovary a služby	848 171	1 005 980	1 005 978	3	100	
642  - SPOLU  TUZEM. TRANSFERY	0	4 185	4 185	0	100 	
649 - SPOLU MEDZINÁR. TRANSFERY	195 844	134 110	134 110	0	100 	
640 - Bežné transfery	195 844	138 295	138 295	0	100	
711 – Nákup pozemkov a nehmotných aktív	0	11455	11455	0	100	
713 - SPOLU Nákup strojov, ...	0	40 700	40 698	2	100 	
714 – SPOLU Nákup doprav. Prostriedkov	0	17 050	17 050	0	100	
716 – SPOLU  prípravná dokument.	0	150 546	150 546	0	100	
717 – SPOLU realizácia stavieb ...	0	0	0	0	0	
710 – Obstarávanie kapitálových aktív
	0	219 751	219 749	2	100	

4.3 Komentár k čerpaniu výdavkov 
620 – Poistné a príspevok zamestnávateľa do poisťovní 
V kategórii 620 boli čerpané zákonné odvody a poistné do Sociálnej poisťovne a zdravotných poisťovní (vrátane 12/2009). 

630 – Tovary a služby 
Zdôvodnenie úprav rozpočtu v rámci vlastných evidenčných listov ÚR: Vzhľadom na prvé účtovné obdobie samostatného hospodárenia organizácie so začiatkom od 1.1.2009 bol schválený rozpočet upravovaný podľa aktuálnych potrieb.
Zvýšeným množstvom aktivít v rámci projektovania a uskutočňovania meraní vo vyššom sekundárnom vzdelávaní, t. j. realizáciou maturitných skúšok; prípravou, logistickým zabezpečením a spracovaním testov pre medzinárodné merania  bola vysoká časť výdavkov realizovaná v 1. polroku. Čerpanie bolo zvýšené aj z dôvodu záväzkov vyplývajúcich z autorských zmlúv uzatvorených v r. 2008, ktorých plnenie a zároveň financovanie prešlo do r. 2009.

631 – Cestovné náhrady 
Realizovaných bolo  160  tuzemských služobných ciest a 46 zahraničných služobných ciest. Rozpočet bol navýšený vlastnou úpravou rozpočtu. 
Schválené cesty boli nevyhnutné na plnenie hlavných úloh organizácie. 
Zo zahraničných služobných ciest bolo 21 osobociest realizovaných za účelom plnenia úloh Oddelenia medzinárodných meraní, ktoré odborne participuje na medzinárodných projektoch riadených organizáciami IEA a OECD. 4 zahraničné služobné cesty do ČR sa uskutočnili   za účelom školení a seminárov. 5 zamestnancov bolo na zahraničnej služobnej ceste v Chorvátsku a Slovinsku na pozvanie partnerských inštitúcií. 4 zamestnanci Odboru národných meraní uskutočnili zahraničné služobné cesty v súvislosti s ich odbornými aktivitami. Za účelom dopravy na letisko/z letiska vo Viedni bolo zrealizovaných 13 krátkych výjazdov.

632 – Energie
Úpravou rozpočtu  bola  položka 632 znížená.
Národný ústav certifikovaných meraní vzdelávania (ďalej len „NÚCEM“) sídli v budove na Pluhovej č. 8,  ktorej vlastníkom je Štátny pedagogický ústav. Náklady na energie, vodu a plyn  vynakladá NÚCEM v zmysle interných faktúr  predložených z ŠPÚ.
Výška telekomunikačných a poštových poplatkov je adekvátna k realizovaným aktivitám. Organizácia vyhotovuje interný záznam o poplatkoch pevných a mobilných liniek. Okrem poplatkov pevných liniek refundovaných ŠPÚ  má organizácia v prevádzke 11 mobilných  telefónnych aparátov so zvýhodneným paušálom.

633 – Materiál 
Vlastným návrhom organizácie bola vykonaná úprava rozpočtu v prospech položky 633. Prostriedky boli čerpané na:
-	interiérové vybavenie, ktorým  sa zariadili miestnosti pre novoprijatých zamestnancov, 
-	nákup nových PC pre štandardné vybavenie zamestnancov (5 ks) pre Oddelenie projektovania a uskutočňovania meraní vo vyššom. sek. vzdelávaní (4 ks), PC pre Štátnu pokladnicu a ekonomický server. Zakúpili sa čiernobiele tlačiarne (7 ks), multifunkčné zariadenie a data-projektor s príslušenstvom, 
-	nové licencie do PC (Office, Adobe Design, WinSVR, doplnenie licencie pre program mzdového účtovníctva),
-	nákup troch mobilných telefónov z dôvodu nefunkčnosti resp. nedostatočnosti doterajšieho vybavenia,
-	všeobecný materiál, vysoké čerpanie  zdôvodňujeme nákupmi špeciálneho papiera a tonerov do strojov RICOH, ktoré zabezpečujú tlač materiálov pre maturitné skúšky a iné merania. Ďalšie nákupy tvoria baliaci materiál na odosielanie zásielok, bežný kancelársky a drogistický tovar.

634 – Dopravné 
Rozpočet bol znížený. V položke sú evidované nákupy pohonných hmôt do vlastných motorových vozidiel. Nakupujú sa len nevyhnutné služby pre servis a údržbu vozidla. Uhradené bolo zákonné a havarijné poistenie za 2 motorové vozidlá a diaľničná známka.

635 – Rutinná a štandardná údržba 
Nadpriemerné čerpanie na opravy prevádzkových strojov je spôsobené technickým opotrebením hmotného majetku, zvlášť tlačiarenských strojov, ktoré sa využívajú na tlač testov na maturitné skúšky.

636 – Nájomné
Prenajímané priestory v blízkosti sídla NÚCEM slúžili na realizáciu balenia, distribúcie a vyhodnocovania testovacích nástrojov pre medzinárodné štúdie. Prenájom kancelárskych priestorov je nevyhnutný z dôvodu nedostatku priestorov v budove ŠPÚ. Od 9/09 sa priestory prenajímali pre Oddelenie hodnotenia výsledkov meraní, spolu pre piatich zamestnancov. 

637 – Služby 
V tejto položke bolo významnejšie čerpanie na:
-	školenia a semináre,
-	inzerciu voľných pracovných miest v médiách,
-	dodávateľským spôsobom zabezpečované úlohy NÚCEM zmluvne zaviazanými organizáciami,
-	právne poradenstvo, overenie žrebovania maturitných otázok, dodávateľsky zabezpečené služby k PO a BOZP, služby odborne spôsobilej osoby pre verejné obstarávanie,
-	cestovné náhrady účastníkom školení (nie vlastným zamestnancom), ktoré organizuje celoplošne na území SR Oddelenie medzinárodných meraní, 
-	výplatu  honorárov  v  zmysle uzatvorených autorských  zmlúv na tvorbu testov a príspevkov do publikácií v r. 2008 a v r. 2009 a  preberacích protokolov o prevzatí prác    v r. 2009. Recenzie dodaných textov,
-	odmeny externým pracovníkom zabezpečujúcim logistické zabezpečenie meraní.

640 – Bežné transfery
Zdôvodnenie úprav rozpočtu:
Rozpočet bol upravený v rámci rozpočtových opatrení MŠ (zníženie v prospech ŠPÚ) a vlastných rozpočtových úprav.  Rozpočet bol znížený na kategórii 640 a navýšený v kategórii 630. 
V rámci úprav pri čerpaní transferov bola vytvorená podpoložka na tuzemské členské príspevky (SANET), na odstupné pre 1 zamestnanca a na dávky NP. Po nevyčerpaní pridelených transferov medzinárodným organizáciám bol rozpočet znížený. 
700  – Kapitálové výdavky
Prvou úpravou podľa  opatrenia č. CD-2009-20271/4753-1:05 z 23.2.2009 bol rozpočet  upravený na podpoložkách 711003 a 713002. Rozpočtovým opatrením č. CD-2009-25187/16344–1:05 z 26.5.2009  bola organizácii pridelená dotácia na prípravné a projektové práce súvisiace s rekonštrukciou objektu traktu B ŠZŠ na  Žehrianskej ul. v Petržalke. 

Rozbor čerpania podľa položiek:
-	podpoložka 711 – softvér, internetová aplikácia systému na správu a publikovanie dokumentov pre prípravu, realizáciu a monitorovanie maturitných skúšok,
-	podpoložka 713 – nakúpené boli dva servery pre Oddelenie projektovania a uskutočňovania meraní vo vyššom sekundárnom vzdelávaní, a to na archiváciu obrazového záznamu zabezpečeného pracoviska maturít a na databázy a výstupy z realizovaných maturít, nákup prevádzkového tlačiarenského, kopírovacieho stroja pre Oddelenie projektovania a uskutočňovania meraní vo vyššom sekundárnom vzdelávaní, 
-	položka 714  – po súhlasnom stanovisku MŠ so zmenou použitia prostriedkov bola časť rozpočtu vynaložená na obstaranie osobného automobilu,
-	položka 716 - z položky boli uhradené výdavky na geodetické zameranie objektu, náklady na verejné obstarávanie súvisiace so stavbou, náklady na činnosť vedúcu k vydaniu stavebného povolenia. V rámci EK boli uhradené všetky náklady súvisiace s architektonickou štúdiou a kompletnou projektovou dokumentáciou pre územné aj stavebné konanie a pre realizáciu stavby.

5	Personálne otázky

Z dôvodu potreby zvýšiť kvalitu riadenia a kontroly činností jednotlivých oddelení NÚCEM došlo vytvorením Odboru národných meraní k zmene organizačnej štruktúry NÚCEM od 1. októbra 2009.
Národný ústav certifikovaných meraní vzdelávania mal k 31. 12. 2009 nasledujúcu organizačnú štruktúru (v zátvorke uvádzame počet zamestnancov):
1.	Kancelária riaditeľa/sekretariát (2)
2.	Ekonomické oddelenie (4)
3.	Oddelenie správy a prevádzky (3)
4.	Oddelenie medzinárodných meraní (7/5,9)
5.	Odbor národných meraní (celkom 20/19,6)
5.1.	Oddelenie tvorby evalvačných nástrojov pre nižšie stredné vzdelávanie (4)
5.2.	Oddelenie tvorby evalvačných nástrojov pre vyššie sekundárne vzdelávanie (5)
5.3.	Oddelenie projektovania a uskutočňovania meraní vo vyššom sekundárnom vzdelávaní (5)
5.4.	Oddelenie hodnotenia výsledkov meraní (5/4,6)

K 31.12. 2009 Národný ústav certifikovaných meraní vzdelávania evidoval 36 zamestnancov, z toho 10 mužov a 26 žien, v prepočítanom stave 34,5 zamestnancov. V ústave k 31.12. 2009 pracovali 3 zamestnanci so skráteným pracovným úväzkom.
V priebehu roku 2009 boli prijatí 10 zamestnanci, 2 na dobu určitú a 8 na dobu neurčitú. 1 zamestnankyňa nastúpila po ukončení rodičovskej dovolenky.
Pracovný pomer ukončili 5 zamestnanci: 3 zamestnanci ukončili pracovný pomer dohodou,  1 zamestnankyni skončil pracovný pomer na dobu určitú a  s 1 zamestnankyňou bol ukončený pracovný pomer výpoveďou podľa § 63 ods. 1 písm. b) pre nadbytočnosť. 1 zamestnankyňa nastúpila na materskú dovolenku.
V organizácii bol 37,5 hod. pracovný týždeň v zmysle kolektívnej zmluvy. Zamestnanci majú pružný pracovný čas so základným pracovným časom od 8:30 – 14:30.
Veková štruktúra: zamestnancov NÚCEM k 31.12.2009:
Vekový interval	Do 20	20–25	26–30	31–40	41–50	51–55	56–60	Nad 60	Spolu	
Muži	0	0	0	5	1	1	1	2	10	
Ženy	0	3	2	11	5	4	0	1	26	
Spolu	0	3	2	16	6	5	1	3	36	

Vzdelanostná štruktúra zamestnancov NÚCEM:
	vzdelanie	vzdelanie/najvyšší dosiahnutý titul	
	základné a stredné	úplné stredoškolské	vysokoškolské	
			PhD.	PaedDr.	RNDr.	PhDr.	Mgr.	Ing.	
muži	0	2	1	0	1	1	4	1	
ženy	0	3	4	1	1	3	12	2	
spolu	0	5	5	1	2	4	16	3	

Zamestnancami ústavu sú výskumno-vývojoví zamestnanci (27), odborní zamestnanci (1), technickí zamestnanci (1) a hospodársko-správni zamestnanci (7). 
Funkčný plat zamestnancov v našej organizácii  bol k 31. 12. 2009 stanovený platovými dekrétmi v priemernej výške 860,85 Eur. Priemerný príjem za rok 2009 bol 979,74 Eur.
Priemerný  plat  výskumných  zamestnancov s vysokoškolským vzdelaním (hlavná činnosť) k 31. 12. 2009 bol 935,68 Eur. Organizácia čerpala  mzdy  len z prostriedkov  štátneho rozpočtu, kód zdroja 111, v programe 078 Národný program výchovy, vzdelávania a mládeže, v podprograme 07813 Usmerňovanie a transformácia regionálneho školstva.

6	Úlohy, ich ciele a prehľad ich plnenia

Podrobné členenie úloh a cieľov činnosti organizácie a ich financovanie je uvedené v pláne hlavných úloh NÚCEM na rok 2009 a jednotlivých kontraktoch, podpísaných medzi Ministerstvom školstva SR a Národným ústavom certifikovaných meraní vzdelávania.

Hlavné úlohy NÚCEM, vyplývajúce z plánu hlavných úloh a kontraktov, sú nasledovné:
1.	Maturita 2009
2.	Testovanie 9-2009
3.	PISA 2009
4.	TALIS 2008
5.	ICCS 2009
6.	PIRLS & TIMSS 2010

6.1 	Maturita 2009
Úloha vyplýva zo zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, z plánovaných úloh NÚCEM na rok 2009, z Vykonávacieho projektu Maturity 2009 a harmonogramu postupu prác pri príprave MS v školskom roku 2008/2009 schváleným GPM a z Národného programu vzdelávania. Cieľom  je zabezpečenie externej časti a písomnej formy internej časti maturitných skúšok žiakov stredných škôl v školskom roku 2008/2009. 
Úloha zahŕňala komplexné zabezpečenie, vrátane dizajnu odpoveďových hárkov k testom, tvorbu materiálov v tlačenej a elektronickej forme (okrem tlačív ŠEVT), logistiku (doručenie materiálov do škôl a zo škôl) a vyhodnotenie testov. Celý proces podlieha vysokým nárokom na ochranu informácií osobných údajov z hľadiska obsahu a zhŕňa tieto činnosti:
-	vytvorenie tímov tvorcov úloh pre testovacie nástroje,
-	tvorba testov externej časti maturitnej skúšky z vyučovacích jazykov (slovenský jazyk a literatúra, slovenský jazyk a slovenská literatúra, maďarský jazyk a literatúra, ukrajinský jazyk a literatúra), cudzích jazykov -  úrovne B1 a B2 (anglický, francúzsky, nemecký, ruský, španielsky, taliansky jazyk) a matematiky pre riadny, náhradný a mimoriadny termín,
-	tvorba kľúčov správnych odpovedí k týmto testom,
-	tvorba zadaní písomnej formy internej časti maturitnej skúšky z cudzích jazykov,
-	tvorba tém písomnej formy internej časti maturitnej skúšky z vyučovacích jazykov,
-	vytvorenie pokynov na hodnotenie úloh s krátkou odpoveďou v jednotlivých testoch externej časti z vyučovacích a cudzích jazykov,
-	tvorba pokynov a kritérií na hodnotenie písomnej formy internej časti z vyučovacích a cudzích jazykov,
-	tvorba odpoveďových hárkov k testovacím nástrojom – obsahové a grafické spracovanie,
-	tvorba organizačných pokynov k testovaniu,
-	obsahová tvorba sprievodnej dokumentácie a jej grafické spracovanie,
-	vykonanie zberu osobných údajov žiakov, 
-	tvorba a spravovanie databázy údajov žiakov,
-	spracovanie odpoveďových hárkov, 
-	overenie ďalších bezpečnostných prvkov a softvérových riešení, ktoré majú minimalizovať možnosti úniku informácií a narušenia regulárnosti priebehu maturitných skúšok,
-	príprava a realizácia elektronického (on-line) testovania z vybraných predmetov (anglický jazyk a matematika) – zabezpečenie tvorby elektronického formátu testov a odpoveďových hárkov, metodické usmerňovanie činnosti administrátorov on-line testovania, 
-	zabezpečenie logistiky spracovania výsledkov testov,
-	spracovanie základných psychometrických parametrov testovacích nástrojov,
-	analýza výsledkov – položková a korelačná analýza,
-	spracovanie výsledkov na úrovni žiakov, škôl, krajov a celoslovenskej úrovni,
-	zostavenie výsledkových listín externej časti maturitnej skúšky pre jednotlivé školy v členení podľa predmetov a ich úrovní,
-	distribúcia výsledkov žiakov na školy v elektronickej forme,
-	odoslanie výsledkov žiakov na školy v elektronickej forme, tlač výsledkových listín  a zabezpečenie ich distribúcie na školy, 
-	tvorba katalógu dokumentov, správ a výsledkov analýz,
-	tvorba databázy predsedov školských a predmetových maturitných komisií,
-	vydávanie osvedčení o spôsobilosti na vykonanie funkcie predsedu predmetovej a školskej maturitnej komisie,
-	navrhnutie harmonogramu projektu MATURITA 2010,
-	príprava testov a testových položiek pre projekt MATURITA 2010,
-	príprava elektronického (on-line) testovania pre projekt MATURITA 2010,
-	tvorba a pilotné testovanie položiek do banky úloh,
-	tvorba banky úloh z pilotných testovaní (cudzie a vyučovacie jazyky, matematika),
-	publikovanie, lektorská činnosť.

Úloha bola splnená v plnom rozsahu. V dňoch 17. marca 2009 – 20. marca 2009 sa na stredných školách v Slovenskej republike uskutočnil riadny termín externej časti (ďalej EČ MS) a písomnej formy internej časti maturitnej skúšky (ďalej PFIČ MS) v predmetoch slovenský jazyk a literatúra, slovenský jazyk a slovenská literatúra, maďarský jazyk a literatúra, ukrajinský jazyk a literatúra, anglický jazyk, nemecký jazyk, francúzsky jazyk, španielsky jazyk, taliansky jazyk, ruský jazyk a matematika. Riadneho termínu maturitnej skúšky sa zúčastnilo spolu 60 732  maturantov, z toho bolo 691 žiakov so zdravotným znevýhodnením. Vo vybraných školách sa realizovalo na vzorke 791 žiakov testovanie on-line z predmetov matematika a anglický jazyk. V dňoch 28. apríla 2009 – 4. mája 2009 sa pre žiakov, ktorí sa z vážnych dôvodov nemohli zúčastniť riadneho termínu EČ a PFIČ MS, konala náhradná maturitná skúška. Žiakov, ktorí sa zúčastnili náhradnej maturitnej skúšky, bolo spolu 100. V náhradnom termíne maturovali dvaja žiaci so zdravotným znevýhodnením. 
V zmysle Plánu hlavných úloh NÚCEM zorganizoval v septembri – novembri 2009 tri odborné semináre s názvom „Vývoj a perspektívy maturitnej skúšky v Slovenskej republike“, na ktorých bola prezentovaná činnosť NÚCEM s dôrazom na výsledky Maturity 2009. Súčasne boli výsledky analýz a vedecko-výskumnej činnosti pracovníkov NÚCEM prezentované na odborných konferenciách a seminároch. Zoznam publikácií pracovníkov NÚCEM je prílohou Odpočtu plnenia Plánu hlavných úloh NÚCEM za rok 2009.
Podrobná správa s vyhodnotením Maturity 2009 a analýzy výsledkov sú zverejnené na webovej stránke NÚCEM. Vyhodnotenie plnenia úlohy je súčasťou Odpočtu plnenia Plánu hlavných úloh NÚCEM za rok 2009. 

6.2	Testovanie 9-2009
Úloha vyplýva zo zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, z plánovaných úloh NÚCEM na rok 2009 a z Národného programu vzdelávania.
Cieľom bolo zabezpečenie monitorovania celej populácie žiakov 9. ročníkov základných škôl, okrem žiakov s mentálnym postihnutím, v školskom roku 2008/2009 z vyučovacích jazykov  a matematiky a súčasne na vybranej vzorke žiakov zisťovanie úrovne čitateľskej a matematickej gramotnosti žiakov 9. ročníkov základných škôl. Úloha zahŕňa komplexné zabezpečenie celoplošného testovania žiakov 9. ročníkov ZŠ vrátane designu odpoveďových hárkov k testom, prípravu a tvorbu materiálov v tlačenej a elektronickej forme, logistiku (doručenia zásielok do škôl a následne ich zber zo škôl), vyhodnotenie testov a štatistické spracovanie výsledkov. Celý proces podlieha vysokým nárokom na ochranu informácií z hľadiska obsahu a osobných údajov žiakov. V rámci realizácie úlohy sa vykonávajú tieto činnosti: 
-	obsahová tvorba sprievodnej dokumentácie a jej grafické spracovanie,
-	tvorba koncepcie testov (certifikačných a kompetenčných), 
-	zabezpečenie bezpečnostných prvkov, ktoré majú minimalizovať možnosti úniku informácií a narušenia regulárnosti testovania,
-	expedovanie a centrálne spracovanie výsledkov certifikačných testov v krátkom čase,
-	overenie zadania, spracovania a vyhodnotenia otvorených úloh s krátkou odpoveďou v kompetenčných testoch,
-	vytvorenie tímu tvorcov v spolupráci s externými spoluriešiteľmi pre testovacie nástroje,
-	tvorba testov z jednotlivých vyučovacích predmetov – pre certifikačné meranie žiakov 9. ročníkov ZŠ z matematiky a slovenského jazyka, slovenského jazyka a slovenskej literatúry, maďarského jazyka a literatúry, ukrajinského jazyka a literatúry, 
-	tvorba testov pre meranie kľúčových kompetencií  - čitateľská a matematická gramotnosť,
-	tvorba kľúčov správnych odpovedí,
-	tvorba odpoveďových hárkov k testovacím nástrojom – obsah a grafické spracovanie,
-	tvorba pokynov na  koordináciu a administráciu testovacích nástrojov pre intaktných žiakov a žiakov so zdravotným znevýhodnením,
-	vytvorenie prihlasovacieho formulára  - Návratka školy a Údaje o žiakoch,
-	tvorba databázy základných škôl a žiakov v spolupráci so ŠVS Michalovce,
-	zabezpečenie logistiky  spracovania,
-	spracovanie odpoveďových hárkov v tlačenej aj elektronickej forme,
-	spracovanie základných psychometrických parametrov testovacích nástrojov,
-	organizačné a personálne zabezpečenie kontroly priebehu testovania v spolupráci so ŠŠI a KŠÚ,
-	tvorba databáz výsledkov, analýza výsledkov – položková a korelačná analýza,
-	spracovanie výsledkov na úrovni žiakov, škôl, krajov, celoslovenskej úrovni podľa druhu zriaďovateľa a výsledkov žiakov so zdravotným znevýhodnením,
-	zaslanie výsledkových  listov žiakom a výsledkov pre školy z certifikačného merania, 
-	tvorba katalógu dokumentov, správ a výsledkov analýz, tvorba podkladov na prezentáciu dosiahnutých výsledkov MŠ SR,
-	navrhnutie harmonogramu celoplošného testovania žiakov 9. ročníkov ZŠ  - 2010,
-	tvorba a pilotné testovanie položiek pre celoplošné testovanie žiakov 9. ročníkov ZŠ – 2010, analýza a štatistické spracovanie výsledkov pilotovania, tvorba banky úloh pre celoplošné testovanie žiakov 9. ročníkov ZŠ – 2010,
-	pracovné stretnutia tvorcov testových položiek a testov z matematiky, slovenského jazyka a literatúry, maďarského jazyka a literatúry a ukrajinského jazyka a literatúry, slovenského jazyka a slovenskej literatúry,
-	publikovanie, lektorská činnosť, prezentovanie výsledkov.

Úloha bola splnená v plnom rozsahu. V dňoch 11. marca 2009 (riadny termín) a 31. marca 2009 (náhradný termín) sa uskutočnilo certifikačné Testovanie 9-2009. Riadneho termínu sa zúčastnilo 1453 základných škôl,  z toho: 1312 s vyučovacím jazykom slovenským, 128         s vyučovacím jazykom maďarským, 5 s vyučovacím jazykom ukrajinským, 8 s vyučovacím jazykom slovenským a maďarským. To predstavuje 53 706 žiakov, z toho 3028 žiakov so špeciálnymi výchovno-vzdelávacími potrebami, vrátane 11 autistov a 46 zrakovo postihnutých.   Testovanie čitateľskej a matematickej gramotnosti sa uskutočnilo 29. apríla 2009. Zúčastnilo sa ho 3 119 žiakov z 88 vybraných základných škôl zo všetkých krajov SR, z toho 80 s vyučovacím jazykom slovenským, 7 s vyučovacím jazykom maďarským a 1          s vyučovacím jazykom ukrajinským. 
Podrobná správa s vyhodnotením certifikačného testovania T9-2009 aj testovania čitateľskej a matematickej gramotnosti a analýzy výsledkov sú zverejnené na webovej stránke NÚCEM. Vyhodnotenie plnenia úlohy je súčasťou Odpočtu plnenia Plánu hlavných úloh NÚCEM za rok 2009. 
Záverečná správa z priebehu testovania kompetencií bola spracovaná vo forme publikácie s názvom: Matematická a čitateľská gramotnosť žiakov 9. ročníka ZŠ v školskom roku 2008/2009 – Výskumná správa. Súčasne boli výsledky analýz a vedecko-výskumnej činnosti pracovníkov NÚCEM prezentované na odborných konferenciách a seminároch. Zoznam publikácií pracovníkov NÚCEM je prílohou Odpočtu plnenia Plánu hlavných úloh NÚCEM za rok 2009.

6.3	PISA 2009
OECD PISA 2009 (čitateľská gramotnosť, matematická a prírodovedná gramotnosť 15-ročných žiakov ZŠ a SŠ)

Ciele činnosti sú v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Úloha nadväzuje na úlohy realizované v rokoch 2007 a 2008, je medzi plánovanými úlohami NÚCEM na rok 2009 a bude pokračovať do konca roku 2010. Nasledovné aktivity v rámci realizácie hlavného merania   v r. 2009 sa realizovali v súlade s pokynmi medzinárodného koordinačného centra:
-	úprava postupov a príručiek pre zber dát podľa skúseností z pilotného testovania a absolvovanie školenia medzinárodného koordinačného centra,
-	školenia zberu dát a skórovanie otvorených úloh (účasť na medzinárodných podujatiach, príprava podkladov a realizácia školení na národnej úrovni),
-	zabezpečenie verifikácie nástrojov (testov a dotazníkov) pre hlavné meranie,
-	administrácia hlavného merania na národnej úrovni (oslovenie škôl, školenia školských koordinátorov a administrátorov štúdie, príprava zásielok dokumentov a nástrojov, riešenie problémov, poskytovanie spätnej väzby zúčastneným školám),
-	monitorovanie kvality administrácie hlavného merania na vybraných zúčastnených školách,
-	školenie hodnotiteľov a skórovanie otvorených úloh z čitateľskej, matematickej a prírodovednej gramotnosti v  testoch PISA 2009 a otvorených otázok v dotazníkoch,
-	tvorba databáz z hlavného testovania,
-	spolupráca pri spracovaní dát z hlavného testovania a tvorbe medzinárodnej databázy, spolupráca pri kontrolách správnosti a porovnateľnosti databázy za SR.

Úloha bola splnená v plnom rozsahu. V termíne od 2. do 13. marca 2009 sa uskutočnila administrácia hlavného testovania štúdie OECD PISA 2009 v 193 zúčastnených školách. Do štúdie sa zapojilo 193 riaditeľov zúčastnených škôl, ktorí vyplnili Dotazník riaditeľa, ďalej 193 učiteľov v roli školských koordinátorov a administrátorov testovacích zošitov a dotazníkov, testy a dotazníky vyplnilo takmer 5000 žiakov. Súbežne s administráciou sa uskutočnilo aj hodnotenie jej kvality externými pozorovateľmi, ktorí potvrdili regulárny priebeh merania.
V súvislosti s ďalším spracovaním národných výstupov štúdie OECD PISA 2009 sa dve zástupkyne NÚCEM zúčastňujú aj porady národných centier pre realizáciu tejto štúdie v decembri 2009 (Bukurešť, Rumunsko). Výstupy SR boli prijaté medzinárodným koordinačným centrom bez problémov a dáta budú použité pri tvorbe medzinárodnej správy.
 NÚCEM, ako inštitúcia poverená MŠ SR realizáciou medzinárodných meraní na národnej úrovni sa zúčastnila dvoch nasledujúcich riadiacich zasadnutí PGB (Riadiaci výbor štúdie OECD PISA). V rámci zasadnutia PGB v apríli v Bratislave sa inštitúcia podieľala aj na odbornej organizácii podujatia.   
Vyhodnotenie plnenia úlohy je súčasťou Odpočtu plnenia Plánu hlavných úloh NÚCEM za rok 2009. Súčasne boli výsledky analýz a vedecko-výskumnej činnosti pracovníkov NÚCEM prezentované na odborných konferenciách a seminároch. Zoznam publikácií pracovníkov NÚCEM je prílohou Odpočtu plnenia Plánu hlavných úloh NÚCEM za rok 2009.

6.4	TALIS 2008
OECD TALIS 2008 (prieskum o učiteľoch a vyučovaní na 2. stupni škôl – ZŠ a OGY)

Činnosť je v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, nadväzuje na úlohy realizované v rokoch 2005 až 2008 a je medzi plánovanými úlohami NÚCEM na rok 2009. Nasledovné aktivity sa realizovali v súlade s pokynmi medzinárodného koordinačného centra a OECD:
-	spracovanie výstupov a príprava národnej správy zo štúdie TALIS 2008, 
-	oponovanie výstupov medzinárodného koordinačného centra, napr. tabuliek, technických správ a iných medzinárodných publikácií,
-	spolupráca pri tvorbe a popise databázy a príručiek pre jej užívateľov,
-	účasť na školení k využívaniu databázy,
-	tvorba národnej správy, prípadne ďalších publikácií s výstupmi,
-	podpora a účasť na diseminačných stretnutiach realizovaných OECD alebo inými krajinami zúčastnenými v štúdii OECD TALIS 2008,
-	publikovanie pre slovenskú odbornú verejnosť, lektorská činnosť.

Úloha bola splnená v plnom rozsahu. 16. júna 2009 boli na úrovni OECD zverejnené dáta zo štúdie OECD TALIS. V súvislosti so spracovaním výstupov tejto štúdie sa uskutočnili dve zahraničné pracovné cesty (ZPC): prvá na školenie usporiadané DPC (Hamburg, Nemecko), druhá na koordinačný míting zúčastnených krajín (OECD Paríž, Francúzsko). Pre MŠ SR pripravené podklady pre tvorbu tlačovej správy 16.6.2009 (úvodná informácia o najzaujímavejších zisteniach štúdie). Národná správa o výsledkoch štúdie OECD TALIS 2008  bude zverejnená elektronicky na webovej stránke NÚCEM v polovici roku 2010.
Vyhodnotenie plnenia úlohy je súčasťou Odpočtu plnenia Plánu hlavných úloh NÚCEM za rok 2009. Súčasne boli výsledky analýz a vedecko-výskumnej činnosti pracovníkov NÚCEM prezentované na odborných konferenciách a seminároch. Zoznam publikácií pracovníkov NÚCEM je prílohou Odpočtu plnenia Plánu hlavných úloh NÚCEM za rok 2009.

6.5	ICCS 2009
IEA ICCS 2009 (občianske vzdelanie a výchova žiakov 8. ročníkov)

Ciele činnosti sú v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, nadväzuje na úlohy realizované v rokoch 2007 a 2008. Úloha je v Pláne hlavných úloh NÚCEM na rok 2009 a bude pokračovať do roku 2011. Nasledovné aktivity v rámci realizácie hlavného merania v roku 2009 sa realizovali v súlade s pokynmi medzinárodného koordinačného centra:
-	úprava postupov a príručiek pre zber dát podľa skúseností z pilotného testovania a absolvovanie školenia medzinárodného koordinačného centra,
-	školenia zberu dát a skórovanie otvorených úloh (účasť na medzinárodných podujatiach, príprava podkladov a realizácia školení na národnej úrovni),
-	zabezpečenie verifikácie nástrojov (testov a dotazníkov) pre hlavné meranie,
-	administrácia hlavného merania na národnej úrovni (oslovenie škôl, školenia školských koordinátorov a administrátorov štúdie, príprava zásielok dokumentov a nástrojov, riešenie problémov, poskytovanie spätnej väzby zúčastneným školám),
-	monitorovanie kvality administrácie hlavného merania na vybraných zúčastnených školách,
-	školenie hodnotiteľov a skórovanie otvorených úloh v testoch a dotazníkoch,
-	tvorba databáz z hlavného testovania,
-	spolupráca pri spracovaní dát z hlavného testovania a tvorbe medzinárodnej databázy, spolupráca pri kontrolách správnosti a porovnateľnosti databázy za SR.
Úloha bola splnená v plnom rozsahu. V marci 2009 (24., 25. a 30. 3. 2009) sa uskutočnilo školenie školských koordinátorov a administrátorov štúdie ICCS 2009 v regiónoch (Bratislava, Banská Bystrica, Poprad a Košice). Počas administrácie štúdie ICCS 2009, ktorá sa uskutočnila od 18. do 31. mája 2009, sa v súlade s požiadavkami medzinárodného koordinačného centra (IEA) zrealizoval aj monitoring kvality administrácie štúdie. Hlavného merania štúdie ICCS 2009 sa zúčastnilo 141 škôl, reprezentovaných 141 riaditeľmi, takmer  2 000 učiteľmi a 3 200 žiakmi. Súbežne s administráciou sa uskutočnilo aj hodnotenie jej kvality externými pozorovateľmi, ktorí potvrdili regulárny priebeh merania.
Pre realizáciu administrácie štúdie ICCS boli preložené, adaptované, verifikované, jazykovo a graficky upravené a vytlačené nasledujúce testovacie nástroje hlavného merania v slovenskom jazyku: Školský dotazník, Dotazník učiteľa, Dotazník žiaka, Testovacie zošity 1 až 7 a Európsky modul.
Odpovede žiakov na otvorené otázky hodnotila skupina vyškolených hodnotiteľov (hodnotená oblasť: občianska gramotnosť). 
Oddelenie medzinárodných meraní následne spracovalo Databázy a správy z hlavného merania pre medzinárodné koordinačné centrum o priebehu administrácie a zápisu dát, realizácii kódovania, ako aj pripomienky k úlohám a pokynom na ich hodnotenie. Dáta získané z testov a dotazníkov boli zapísané do elektronickej podoby, databázy a ďalšie výstupy boli zaslané medzinárodnému koordinačnému centru DPC v Hamburgu.
V 2. polroku 2009 oddelenie medzinárodných meraní v súčinnosti s medzinárodnými koordinačnými centrami pracovalo na kontrole národnej databázy a štúdii spoľahlivosti hodnotenia otvorených úloh z občianskej gramotnosti.
NÚCEM, ako inštitúcia poverená MŠ SR realizáciou medzinárodných meraní na národnej úrovni a člen IEA, sa zúčastnila Valného zhromaždenia IEA v októbri 2009 (Tallin, Estónsko). 
Vyhodnotenie plnenia úlohy je súčasťou Odpočtu plnenia Plánu hlavných úloh NÚCEM za rok 2009. Súčasne boli výsledky analýz a vedecko-výskumnej činnosti pracovníkov NÚCEM prezentované na odborných konferenciách a seminároch. Zoznam publikácií pracovníkov NÚCEM je prílohou Odpočtu plnenia Plánu hlavných úloh NÚCEM za rok 2009.

6.6 	PIRLS & TIMSS 2010
a) PIRLS 2011 (čitateľská gramotnosť žiakov 4. ročníkov ZŠ)
b) TIMSS 2011 (vedomosti a zručnosti z matematiky a prírodných vied žiakov 4. ročníkov ZŠ)

Činnosť je v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov  a s Plánom hlavných úloh NÚCEM na rok 2009. Aktivity na medzinárodných štúdiách IEA PIRLS a TIMSS 2011 budú pokračovať až do konca roku 2012. Nasledovné aktivity plánované na rok 2009 sa realizovali v súlade              s pokynmi medzinárodného koordinačného centra pre každé z menovaných medzinárodných meraní samostatne:
-	vývoj rámcov a vzorových úloh pre PIRLS 2011 a TIMSS 2011,
-	tvorba testových položiek a pokynov na hodnotenie, príprava pilotného testu,
-	revízia a vývoj dotazníkov (pre žiakov, učiteľov, rodičov a riaditeľov škôl), príprava dotazníkov na overovanie,
-	vývoj postupu a nástrojov na preklad a jeho verifikáciu,
-	vývoj plánu pre výber vzorky v jednotlivých zúčastnených krajinách, realizácia plánu, príprava formulárov. 

Úloha bola splnená v plnom rozsahu. V roku 2009 sa zintenzívnila práca na príprave pilotného testovania štúdií IEA PIRLS a TIMSS 2011, ktorých administrácia je plánovaná paralelne v marci 2010. Medzinárodné merania PIRLS a TIMSS 2011 sa uskutočnia v 4. ročníkoch približne 200 základných škôl v Slovenskej republike, školy budú vybrané do vzorky medzinárodným koordinačným centrom (z toho asi 50 škôl sa zúčastní pilotného testovania v roku 2010). Testovaný počet žiakov bude približne 9 000 (z toho 2 500 sa zúčastní pilotného testovania v roku 2010). Počet žiakov s VJM sa odhaduje na 800. V roku 2009 sa uskutoční adaptácia a preklad nástrojov (7 rôznych testov a 4 druhy dotazníky pre každú zo štúdií). 
V roku 2009 sa zrealizoval nábor škôl, preklady  príručiek pre školských koordinátorov a administrátorov výskumu a v novembri 2009 aj školenie 40 školských koordinátorov a administrátorov výskumu (v Bratislave a Poprade). Boli zrealizované preklady nástrojov štúdie PIRLS (testy a dotazníky) a dotazníkov štúdie TIMSS. V závere roka 2009 sa uskutočnila aj príprava národnej jazykovej verzie testov pre pilotné testovanie TIMSS (medzinárodné centrum zverejnilo položky na preklad 17. 12. 2009).
V súvislosti s prípravou na realizáciu štúdií PIRLS a TIMSS 2011 sa uskutočnilo 5 zahraničných pracovných ciest (3 venované štúdii TIMSS, 1 zameraná na štúdiu PIRLS a 1 venovaná problematike zberu a zápisu dát pilotného testovania štúdií PIRLS a TIMSS, na cestovné náklady jednej zahraničnej služobnej cesty prispelo aj medzinárodné koordinačné centrum). Cieľom týchto pracovných ciest bolo prispieť k tvorbe nástrojov a získať informácie a zručnosti potrebné na prípravu a realizáciu pilotného testovania na národnej úrovni.
Vyhodnotenie plnenia úlohy je súčasťou Odpočtu plnenia Plánu hlavných úloh NÚCEM za rok 2009. Súčasne boli výsledky analýz a vedecko-výskumnej činnosti pracovníkov NÚCEM prezentované na odborných konferenciách a seminároch. Zoznam publikácií pracovníkov NÚCEM je prílohou Odpočtu plnenia Plánu hlavných úloh NÚCEM za rok 2009.

7	Hlavné skupiny užívateľov výstupov organizácie

Výstupy Národného ústavu certifikovaných meraní vzdelávania možno členiť do týchto skupín: 
-	testovacie nástroje (testy – certifikačné, kompetenčné, EČ MS; odpoveďové hárky, zadania a témy PFIČ MS, CD nosiče s nahrávkami a pod.),
-	organizačné pokyny a sprievodná dokumentácia k realizovaných testovaniam,
-	odborný materiál pre účely školení,
-	publikácie, správy, vedecké a odborné články, monografie, zborníky z konferencií.

Tieto výstupy sú určené pre nasledovných užívateľov (v zátvorke uvádzame odhad ich % podielu):
1.	V rezorte školstva (80 %)
-	Ministerstvo školstva SR,
-	krajské školské úrady,
-	Štátny pedagogický ústav,
-	Štátna školská inšpekcia,
-	Metodicko-pedagogické centrum,
-	Ústav informácií a prognóz školstva,
-	ostatné priamo riadené organizácie rezortu,
-	základné a stredné školy,
-	vysoké školy.

2.	Mimo rezortu školstva (20 %)
-	žiaci, študenti,
-	medzinárodné organizácie a medzinárodné projekty (IEA, OECD, ESF a iné),
-	orgány samosprávy,
-	verejnosť.

Všetky náklady spojené s publikáciou a distribúciou týchto výstupov boli v roku 2009 hradené zo štátneho rozpočtu.

8	Hodnotenie a analýza vývoja v roku 2009
Národný ústav certifikovaných meraní vzdelávania bol zriadený 1. septembra 2008 odčlenením Úseku certifikovaných meraní Štátneho pedagogického ústavu. Do konca roku 2008 boli prijatí noví zamestnanci nevyhnutní pre zabezpečovanie ekonomicko-hospodárskej činnosti NÚCEM. Súčasne vedenie ústavu zabezpečovalo schvaľovací proces všetkých nevyhnutných interných smerníc a dokumentácie potrebnej pre zabezpečenie chodu organizácie. Rok 2009 bol pre NÚCEM prvým celistvým rokom existencie, počas ktorého došlo k úprave organizačnej štruktúry, ktorej hlavným cieľom bolo skvalitniť a zefektívniť riadiace a kontrolné procesy v inštitúcii.
V priebehu roku 2009 NÚCEM plnil všetky úlohy uvedené v Pláne hlavných úloh pre rok 2009. Na tieto úlohy boli na základe príslušných kontraktov podpísaných medzi MŠ SR a NÚCEM pridelené finančné prostriedky zo štátneho rozpočtu. V rámci plnenia úloh bolo potrebné, vzhľadom na trend redukcie výdavkov pre štátnu správu, upravovať financovanie jednotlivých aktivít, optimalizovať činnosť jednotlivých oddelení, redukovať plánované výdavky a hľadať možnosti efektívnejšieho využívania finančných zdrojov. NÚCEM realizuje časť svojich hlavných úloh aj prevádzku organizácie dodávateľským spôsobom a preto neustále naráža na problém optimalizácie cien služieb a tovarov. Zamestnanci NÚCEM postupovali pri výbere dodávateľských firiem v zmysle zákona č. 503/2009, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o doplnení niektorých zákonov.
 V organizácii boli dodržané stanovené postupy a všetky výdavky boli vynaložené hospodárne, efektívne a na určený účel v zmysle zákona NR SR č.523/2004 Z. z. o rozpočtových pravidlách a interných smerníc o kontrole, o obehu účtovných dokladov, overení vecnej a formálnej správnosti účtovných dokladov vrátane predbežnej, priebežnej a následnej finančnej kontroly podľa zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.
Vzhľadom na náročnosť jednotlivých úloh, ktoré vyplývajú priamo zo zákona č. 245/2008     Z. z. a Plánu hlavných úloh NÚCEM, bolo potrebné pri realizácii niektorých činností zamestnať pracovníkov aj na mimopracovný pomer. Charakter niektorých činností si vyžadoval realizovať ich na základe zmluvy na dodávku služieb. Pri plnení úloh NÚCEM narážal na nedostatočný počet pracovných pozícií, čo kládlo vysoké nároky na interných výskumných a odborných zamestnancov pri realizácii plánovaných úloh.
Napriek zložitým podmienkam sa v priebehu roka 2009 podarilo splniť všetky stanovené úlohy vo vysokej kvalite a bez vážnych problémov. Organizačne, odborne a logisticky sa pripravila a uskutočnila externá časť a písomná forma internej časti maturitnej skúšky a testovanie žiakov 9. ročníkov ZŠ v školskom roku 2008/2009, zrealizovali sa všetky plánované štúdie v rámci medzinárodných programov OECD a IEA. Pri riešení niektorých úloh NÚCEM aktívne a úspešne spolupracoval s inými priamo riadenými organizáciami MŠ SR, krajskými školskými úradmi, Ústavom informácií a prognóz školstva – školskými výpočtovými strediskami, Metodicko-pedagogickým centrom a pod. Zamestnanci NÚCEM prezentovali výsledky svojej práce na mnohých domácich aj zahraničných odborných seminároch a konferenciách. 
S cieľom ďalej rozširovať svoju činnosť o nové úlohy a skvalitňovať a zefektívňovať procesy prípravy a realizácie stanovených úloh pripravil NÚCEM návrh národného projektu pod názvom „Hodnotenie kvality vzdelávania na ZŠ a SŠ v SR v kontexte prebiehajúcej obsahovej reformy vzdelávania“ v rámci priameho zadania Operačného programu Vzdelávanie. Zámerom projektu je inovovať a realizovať systém národných meraní na troch úrovniach po ukončení  primárneho (ISCED 1), nižšieho sekundárneho (ISCED 2) a vyššieho sekundárneho vzdelávania (ISCED 3), ktorý umožní hodnotiť kvalitu a monitorovať vývoj vzdelávania na základných a stredných školách v kontexte realizovanej obsahovej reformy vzdelávania v Slovenskej republike z pohľadu potrieb vedomostnej spoločnosti a trhu práce a ovplyvňovať účinnosť reformných zámerov a strategických rozhodnutí v oblasti vzdelávacej politiky. Súčasne má projekt za cieľ analyzovať stav a potreby vzdelávania na Slovensku z pohľadu medzinárodných štúdií v oblasti kľúčových kompetencií a budovať potenciál pedagógov realizovať monitorovanie vzdelávacích výsledkov vlastnej školy s ohľadom na štátny a školský vzdelávací program. Návrh projektu bol schválený gremiálnou poradou ministra školstva v decembri 2009. Po jeho schválení sa plánuje začiatok realizácie aktivít projektu na jún 2010.
Po vyhodnotení a analýze vývoja organizácie možno konštatovať, že v priebehu roku 2009 sa podarilo vybudovať a obhájiť pozíciu Národného ústavu certifikovaných meraní vzdelávania ako inštitúcie, ktorá významnou mierou prispieva ku skvalitňovaniu činnosti rezortu v oblasti vzdelávania. Jej  jedinečný význam v rámci ostatných priamo riadených organizácií MŠ SR je najmä v problematike monitorovania a hodnotenia kvality výchovy a vzdelávania v kontexte prebiehajúcej obsahovej reformy vzdelávania.